Diari Oficial de la Generalitat Valenciana


Sumari del DOGV 5975, del 16-03-2009 (2009/2717)

ORDE de 4 de març de 2009, de la consellera de Justícia i Administracions Públiques, per la qual es convoca el IV Premi Art i Justícia.
---------------------------------------------------------------------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2717


Data del document
:   04-03-2009

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * premi cultural
    * dret a la justícia
    * belles arts
    * distinció honorífica

ORDE de 4 de març de 2009, de la consellera de Justícia i Administracions Públiques, per la qual es convoca el IV Premi Art i Justícia. [2009/2717]  
Els premis Justícia de la Generalitat estan regulats en l'Orde de 5 de juny de 2006, del conseller de Justícia, Interior i Administracions Públiques.  
En l'esmentada Orde es configura el Premi Art i Justícia, com a reconeixement a la creació artística i al·legòrica de la Justícia, que serà exposada a la Ciutat de la Justícia de València i adquirida la seua propietat i drets.  
Així mateix, estableix el caràcter anual de la Convocatòria, en què es determinarà el motiu o tema sobre el qual versarà l'obra, com també les bases reguladores.  
Per tot això, per ordes de l'1 de juny de 2005, de 10 de gener de 2007 i de 17 d'abril de 2008, es van convocar el I, II i III Premi Art i Justícia, respectivament, per la qual cosa procedeix ara convocar la concessió del IV Premi Art i Justícia.  
El premi que ara es convoca no necessita notificació a la Comissió Europea, per no reunir els requisits de l'article 87 del TCE, segons el Decret 147/2007, de 7 de setembre i, en concret, per no suposar cap avantatge econòmic, ja que els professionals a qui va dirigit no exerceixen activitats econòmiques en què puguen oferir béns o serveis al mercat. Per això no hi ha la possibilitat de falsejament de la competència.  
Per això, en virtut de les competències atribuïdes per l'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat; i article 6 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques,  
ORDENE  
Primer  
Convocar el IV Premi Art i Justícia, així com aprovar les bases per les quals es regirà la Convocatòria, que figura en l'annex I, juntament amb el butlletí d'inscripció, que figura en l'annex II.  
Segon  
El Premi consistirà en una placa commemorativa, amb l'anagrama de la Generalitat, i una dotació econòmica de 6.000 euros, que serà abonada a càrrec de la línia de subvenció T4206000 «Premis Justícia», 88.20.97.823.15 dels Pressupostos de la Generalitat per a 2009.  
DISPOSICIÓ FINAL  
Primera  
La present Orde entrarà en vigor l'endemà de la seua publicació en el Diari Oficial de la Comunitat Valenciana.  
Segona  
Conforme estableixen els articles 107,116 i 117 de la Llei 30/92, de 26 de novembre, del Règim Jurídic de les Administracions Públiques i Procediment Administratiu Comú, i els articles 10,14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde posa fi a la via administrativa, i podrà ser recorreguda potestativament en reposició o bé cabrà plantejar directament recurs contenciós administratiu en els terminis adients i davant dels òrgans que s'indiquen tot seguit:  
1. El recurs de reposició haurà d'interposar-se davant de la consellera de Justícia i Administracions Públiques, en el termini d'un mes, comptador des de l'endemà de la seua publicació.  
2. El recurs contenciós administratiu haurà de presentar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.  
València, 4 de març de 2009  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA  
ANNEX I  
Bases per a la concessió del IV Premi Art i Justícia   
Primera. Objecte  
Constitueix l'objecte de la Convocatòria el IV Premi Art i Justícia.  
El Premi pretén reconéixer i premiar la realització d'una obra d'art, al·legòrica a la justícia, en la modalitat d'escultura.  
El tema sobre el qual versarà l'obra en aquesta Convocatòria serà «justícia i menor, una oportunitat».  
Segona. Participants  
Podran concursar en règim de concurrència competitiva tots els artistes, qualssevol que siga la seua nacionalitat o residència, de forma individual o formant equip, que reunisquen els requisits previstos en l'article 13 de la Llei 38/2003, de 17 de novembre, General de Subvencions.  
Tercera. Condicions tècniques de l'obra   
Els artistes hauran de presentar la seua obra en la modalitat d'escultura, la temàtica de la qual serà «justícia i menor, una oportunitat» i amb les característiques següents:  
Les mesures de l'obra escultòrica no podrà excedir 200 x 120 x 120 cm, ni de 200 quilos i estaran realitzades en material definitiu:  
L'obra haurà de ser inèdita/original i necessàriament no haurà estat presentada, ni exhibida amb anterioritat, en cap altre certamen o convocatòria de premis. Aquest aspecte serà acreditat mitjançant declaració jurada.  
No s'admetran còpies d'obres d'altres artistes.  
No s'acceptaran obres que en el seu contingut puguen ofendre, ferir o danyar els sentiments o creences de tercers.  
Es rebutjaran aquelles obres que no es presenten en perfectes condicions o que per fragilitat o poca consistència del material empleat, puguen deteriorar-se fàcilment.  
Quarta. premis  
Els premis estaran subjectes al que disposa la legislació vigent en matèria de IRPF.  
Cinquena. Termini de presentació  
El termini de presentació de les obres, així com de la documentació prevista en la base setena, serà de 4 mesos, comptadors des de l'endemà de la publicació de la present Convocatòria en el Diari Oficial de la Comunitat Valenciana.  
Sisena. Lloc de presentació de les obres  
Les obres es lliuraran a la Ciutat de la Justícia de València, avinguda del Saler, núm. 14, al lloc que determine el director de Gestió d'aquesta.  
Les obres hauran de ser lliurades físicament al lloc abans indicat. No s'admetran, per tant, altres modalitats d'enviament que obliguen a ser recollides en cap altra destinació.  
Setena. Documentació a presentar  
Cada obra anirà acompanyada del corresponent original del butlletí d'inscripció, el model del qual s'adjunta en l'annex II, i s'omplirà en els seus tres cossos.   
La part superior, juntament amb una fotocòpia del DNI, un curriculum vitae i una declaració responsable, prevista en la base tercera, s'introduiran en un sobre que rebrà un número de registre i quedarà en poder del director de Gestió de la Ciutat de la Justícia.   
La part central serà segellada i registrada i tornada a l'autor.   
La part inferior haurà de ser apegada per darrere de l'obra.   
La no-presentació de la documentació sol·licitada, així com el no-ompliment de qualsevol dels camps del butlletí d'inscripció, serà motiu suficient per a desestimar l'obra.  
Així mateix, hauran de presentar una declaració responsable de complir amb els requisits i les obligacions dels articles 13 i 14 de li Llei 38/2003,de 17 de novembre, General de Subvencions.  
Vuitena. Procediment i forma de concessió  
L'òrgan competent per a l'ordenació i instrucció serà la secretària autonòmica de Justícia, i serà competència de la consellera de Justícia i Administracions Públiques la resolució de la concessió. L'esmentada Resolució posa fi a la via administrativa i haurà de ser dictada en un termini d'un mes, comptador des de l'elevació de la resolució del jurat i notificada al concursant premiat, d'acord amb l'article 59 de la Llei 30/02, de Règim Jurídic de les Administracions Públiques i Procediment Administratiu Comú.  
El Jurat elevarà la seu resolució a la secretària autonòmica de Justícia, i hi farà constar els criteris que han estat valorats en l'elecció de l'obra guanyadora, així com la ponderació d'aquests.  
Per a la concessió del Premi es tindran en compte els criteris següents:  
a) La qualitat de l'obra, així com els materials empleats en aquesta. Es puntuarà amb un màxim de 10 punts.  
b El seu caràcter innovador. Es puntuarà amb un màxim de 10 punts.  
c) La seua significació i aportació al món de la Justícia. Es puntuarà amb un màxim de 10 punts.  
Novena. Resolució del Jurat  
El Jurat, d'acord amb l'article 6.2 de l'Orde, de 5 de juny de 2006, reguladora d'aquest premi, estarà integrat pels membres següents:  
- Presidenta: la consellera de Justícia i Administracions Públiques.  
- Vicepresidenta: la secretària autonòmica de Justícia.  
- Vocals:  
- El secretari autonòmic de Cultura.   
- La directora de l'Institut Valencià d'Art Modern (IVAM).  
- Quatre crítics d'art designats per la consellera de Justícia i Administracions Públiques.  
- Secretari: el director general de Justícia i Menor.  
La resolució del Jurat serà vinculant.  
Els premis podran ser declarats deserts.  
Les actuacions del Jurat estan sotmeses al règim impugnatori establit per la Llei de Règim Jurídic de les Administracions Públiques i del Procediment Administratiu Comú i els seus acords posaran fi a la via administrativa  
Desena. Pagament dels premis  
El pagament de l'import corresponent als premis es realitzarà per transferència bancària a nom de l'autor, si el treball és individual, o a nom dels autors, en el cas que el treball siga de grup i així s'indique en la sol·licitud. En aquest cas, la quantia del premi es distribuirà entre els autors en el percentatge indicat en la sol·licitud, i caldrà facilitar, de bestreta, les dades bancàries de tots ells.  
Els premis estaran subjectes a retenció fiscal, d'acord amb el que estableixen els articles 29 i 43 del Reial Decret 27/2003, de 10 de gener, i el Reglament de l'Impost sobre la Renda de les Persones Físiques, aprovat pel Reial Decret 1.775/2004, de 30 de juliol (BOE de 04.08.2004).  
Tota alteració de les condicions que s'han tingut en compte per a la concessió dels premis podrà modificar la resolució de concessió.  
La percepció dels premis, per part dels beneficiaris, estarà condicionada al compliment de les obligacions que prescriuen els articles 14, 30 i 46 de la Llei 38/2003, de 17 de novembre, General de Subvencions (BOE de 18.11.2003).  
Seran també d'aplicació els articles 36, 37, 40.1, 52 i següents de la Llei 38/2003, de 17 de novembre, General de Subvencions (BOE de 18.11.2003), que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.  
Onzena. Propietat  
L'obra premiada quedarà en propietat de la Generalitat.  
L'artista es compromet a cedir a aquesta els drets de comunicació pública, reproducció i distribució de l'obra premiada, en qualsevol suport, per temps il·limitat i per a qualsevol lloc, d'acord amb la Llei de Propietat Intel·lectual. L'autor/a podrà continuar utilitzant aquests amb caràcter no exclusiu.  
Dotzena. Devolució de les obres  
La devolució d'obres no premiades es realitzarà en el termini d'un mes, comptador des de la resolució del premi, al lloc on es va efectuar el depòsit d'aquestes.  
Per a retirar l'obra personalment caldrà el lliurament del cos 2 o part central del butlletí d'inscripció.  
Els concursants que hagen lliurat l'obra personalment, i que desitgen retirar la seua obra per agència, hauran de notificar-ho amb 24 hores d'antelació, i indicar el número de registre, nom i cognoms, i l'agència de transport que serà l'encarregada de retirar l'obra.  
La Conselleria de Justícia i Administracions Públiques no es fa responsable de les obres no retirades en el dit termini -per la qual cosa podrà disposar d'elles al seu criteri- ni de les pèrdues o danys que puguen patir.  
Tretzena. Obligacions dels beneficiaris  
El beneficiari haurà de complir amb els requisits i obligacions previstos en els articles 13 i 14 de la Llei 38/2003, de 17 de novembre, General de Subvencions, i hauran d'acreditar, abans de dictar-se la proposta de resolució de concessió, que es troba al corrent en el compliment de les seues obligacions tributàries i davant de la Seguretat Social.  
Catorzena. Disposicions generals  
La ubicació de les obres a exhibir estarà a càrrec del director de Gestió de la Ciutat de la Justícia. El qual adoptarà totes les precaucions i recaptacions per a la seua bona conservació, però no es fa responsable d'un eventual dany, robatori o furt.  
Davant de qualsevol eventualitat, la Conselleria de Justícia i Administracions Públiques es reserva el dret de modificar les dates establides en les bases.  
El fet de concursar suposa la plena acceptació d'aquestes bases.  
ANNEX II  
BUTLLETÍ D'INSCRIPCIÓ  
  
ANEXO II  
BOLETÍN DE INSCRIPCIÓN  
